יוזף הירטרייטר

יוזף הירטרייטר לאחר מעצרו ב-1946
יוזף הירטרייטר (בגרמנית: Josef Hirtreiter; 1 בפברואר 1909 – 27 בנובמבר 1978) היה מפקד אס אס ששירת במחנה ההשמדה טרבלינקה במהלך מבצע ריינהרד בתקופת השואה בפולין.<ref name="Monograph3"></ref><ref name="Arad3"></ref> ביולי 1946 נעצר על ידי רשויות הכיבוש הצבאי האמריקאי והודה בכך שעבד בטרבלינקה. ב-1951 הורשע בהריגת 10 אנשים, רובם ילדים בני שנה או שנתיים, ונידון למאסר עולם. הוא שוחרר מהכלא ב-1977 ומת מספר חודשים לאחר מכן בבית קשישים בפרנקפורט.

== קריירה באס אס ==
הירטרייטר נולד בברוכסל (Bruchsal). לאחר לימודיו עבד כפועל בניין. הוא נכשל בבחינה מקצועית.<ref name="ARC"></ref> ב-1 באוגוסט 1932 הפך לחבר במפלגה הנאצית ובאס אה. כשנה לאחר הפלישה לפולין, באוקטובר 1940, הוצב במרכז האותנסיה בהדמר, שם עבד במטבח. בקיץ 1942 התגייס לוורמאכט. ארבעה שבועות לאחר מכן נשלח חזרה להדמר, ולאחר מכן לברלין, משם העביר אותו כריסטיאן וירט ללובלין בפולין הכבושה. שם קיבל דרגת אס אס שארפיהרר (SS Sharführer) ונשלח למחנה ההשמדה טרבלינקה. מאוקטובר 1942 עד אוקטובר 1943 שירת באזור הקליטה (Auffanglager) של מחנה 2. הוא פיקח על נשים עירומות והכניס אותן לתאי הגז.<ref name="Hofmann">Dr. iur. Christian Hofmann (4 July 2006), [http://www.zukunft-braucht-erinnerung.de/die-treblinka-prozesse/ "Die Treblinka-Prozesse."] Strafsache gegen Josef Hirtreiter. Zukunft braucht Erinnerung. Retrieved 25 May 2015.</ref> מאוחר יותר שירת במחנה ההשמדה סוביבור.

לאחר סגירת טרבלינקה באוקטובר 1943, הועבר הירטרייטר לאיטליה, שם הצטרף ליחידה משטרתית לדיכוי פרטיזנים. המפקד שלו בטרבלינקה, פרנץ שטנגל, עבר לשם כדי להקים את מרכז ההרג ריזיירה די סן סאבה בטריאסטה.<ref name="Bryant-84"></ref>

== משפט והרשעה ==
הירטרייטר נעצר על ידי צבא ארצות הברית ביולי 1946 בשל שירותו במתקן הרצח בהדמר. פקידים אמריקאים לא הצליחו להוכיח קשר של הירטרייטר להדמר, אבל הוא הודה שעבד במחנה מלקיניה. הוא נשלח למחנה מעצר בדרמשטאדט בספטמבר. חקירה חשפה את מלקיניה כמחנה ההשמדה טרבלינקה. משלא הצליח להצמיד מעשי זוועה ספציפיים להירטרייטר, בית משפט לדה-נאציפיקציה גזר עליו 10 שנים במחנה עבודה ב-1948.<ref></ref> בשנת 1949 הואשם הירטרייטר ברצח לאחר שתובע ממערב גרמניה קרא על משפט הדה-נאציפיקציה שלו בכתבה בעיתון והחליט לנהל חקירה משלו. הירטרייטר נשפט על ידי בית משפט בפרנקפורט. הושמעה עדותו של אסיר טרבלינקה ישעיהו (סבק, שייע)<ref name="Sawek" /><ref name="Jeszajahu">[http://www.fakty.wwl.pl/component/content/article/77-nr-4-230/1617-Sprawiedliwi-z-powiatu-wolominskiego.html Sprawiedliwi z powiatu wołomińskiego (Righteous from Wolomin).] Jeszajahu (Szyja) Warszawski rescued by Serafinowicz family. Fakty.wwl, 24 February 2012.</ref> ורשבסקי, שניצל בבור קבורה כשהוא פצוע, וחמק בחסות הלילה, ועדותו של עד שני, אברהם בומבה.<ref name="Sawek">[http://www.holocaustresearchproject.org/trials/treblinkatrial.html The Treblinka Death Camp Trials, S.J., H.E.A.R.T 2007.]</ref> במרץ 1951 נמצא הירטרייטר אשם ב-10 סעיפי רצח ונידון למאסר עולם עם עבודת פרך. בית המשפט קבע כי הרג לפחות 10 בני אדם, רובם ילדים בני שנה עד שנתיים, במהלך הורדת המשולחים מהקרונות, בעיקר על ידי אחיזת רגליהם וניפוץ ראשם בקירות קרונות.<ref name="Sawek" /><ref name="evidence">[http://www.holocaustresearchproject.org/ar/treblinka/treblinkarememberme.html Szyja Warszawski] H.E.A.R.T 2007. Evidence to the United Nations War Crimes Commission presented by the Polish Main Commission for the Investigation of German Crimes in Poland (now IPN). [http://www.xoxol.org/dem/muszkat.html#page196 Excerpts in English, Warsaw, 1946. Vol. I, p. 196.]</ref><blockquote>"בית המשפט רואה כמוכח שהירטרייטר הרג מיוזמתו לפחות עשרה בני אדם, בהם ילדים קטנים. בנוסף, חבר המושבעים קבע את השתתפותו של הירטרייטר ברצח אנשים בגז במהלך שירותו בטרבלינקה. לא ניתן היה להוכיח שהוא היה מעורב ישירות בתהליך ההרג באזור המוות, אך מעשיו בקשר להתפשטות הקורבנות היו אחראים חלקית להריגתם. הירטרייטר גם רצה להרוג את היהודים בעצמו ולכן פעל כשותף ולא רק זאת. התנהגותו בטרבלינקה מאפשרת להגיע רק למסקנה שהוא הבין את האידאולוגיה שהובילה להקמת טרבלינקה, כלומר ההשקפה שיהודים הם אויבים נחותים של העם, שהשמדתם בלתי נמנעת. הוא הפך השקפה זו לשלו וחשב שהריגת היהודים היא נכונה. בכך ביצע הירטרייטר מאפייני רצח לפי סעיף החוק § 211 StGB הן בקשר להשתתפותו בהרג ההמוני והן במעשיו האישיים. ראשית, סבור בית המשפט שהרצח מאפיין 'מניעים בסיסיים אחרים', שכן השמדת אנשים אך ורק מתוך כדאיות אידאולוגית ומתוך ידיעת חפותם יש לסווג כבזוי במיוחד. בנוסף, פעל הירטרייטר באכזריות ובערמומיות, במיוחד כשהוא עצמו עזר להונות את הקורבנות בטרבלינקה בדבר גורלם על ידי פיקוח על ההתפשטות. בכך ביצע הירטריטר מאפייני רצח לפי סעיף החוק § 211 StGB הן בקשר להשתתפותו בהרג ההמוני והן במעשיו האישיים."<ref>Aus der Urteilsbegründung des Frankfurter Schwurgerichts Zitiert bei: Christian Hofmann: [http://www.zukunft-braucht-erinnerung.de/die-treblinka-prozesse/ Die ersten Verfahren und der erste Treblinka-Prozess (Strafsache gegen Josef Hirtreiter)] auf www.zukunft-braucht-erinnerung.de</ref></blockquote>הירטרייטר שוחרר מהכלא ב-1977 עקב מחלה. הוא מת מספר חודשים לאחר מכן בבית קשישים בפרנקפורט.<ref></ref>

== לקריאה נוספת ==
<div style="direction: ltr;">
* 
</div>

== הערות שוליים ==

קטגוריה:סגל מחנה טרבלינקה
קטגוריה:פושעי מלחמה נאצים
קטגוריה:גרמנים שנולדו ב-1909
קטגוריה:גרמנים שנפטרו ב-1978